
REFERAT DE APROBARE
  privind mandatarea domnului Filip Cristian, reprezentantul Consiliului Local al municipiului Drobeta Turnu Severin în AGA la Societatea Secom S.A, pentru a vota punctele de pe ordinea de zi a Adunării Generale Ordinară a Acționarilor, care va avea loc în data de 07.07.2026, respectiv 08.07.2026 


  Prin adresa nr.7149/03.06.2026 a Societății Secom SA înregistrată la Primăria municipiului Drobeta Turnu Severin sub nr.20913/5.06.2026, a fost convocată Adunarea Generală Ordinară a Acționarilor (A.G.O.A.)  în data de 25.06.2025 ora 10, cu următoarea ordine de zi:
1. Prezentarea de către Consiliului de Administrație al Societății Secom SA a raportului anual privind activitatea societății aferentă exercițiului financiar 2025.
Temeiul legal: art. 56 din OUG 109/2011;
1. Prezentarea de către Comitetul de nominalizare şi remunerare din cadrul Consiliului de Administraţie a raportului anual cu privire la remuneraţiile şi alte avantaje acordate administratorilor şi directorilor Societății Secom SA în cursul anului financiar 2025.
Temeiul legal: art. 55 alin (2) și (3) din OUG 109/2011;
1. Aprobarea Situațiilor financiare pe anul 2025 ale Societății Secom SA, pe baza rapoartelor prezentate de Consiliul de Administrație și a raportului auditorul financiar.
Temeiul legal: art. 12.2 litera a) din Actul Constitutiv al Societatii SECOM SA și art. 111 alin (2) lit a) din Legea 31/1990;
1. Aprobarea propunerii de repartizare a profitului net al Societății Secom SA, aferent exercițiului financiar al anului 2025, în sumă de 2.579.172 lei, conform Notei întocmite de conducerea executivă a societății.
Temeiul legal: art. 423 din Ordinul 1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate.
1. Aprobarea Planului de selecție – Componenta integrală pentru selecția unui membru în Consiliul de Administrație al Societății Secom SA, document transmis de ADI prin adresa nr. 6767/26.05.2026.
1. Mandatarea Directorului General al societății pentru îndeplinirea tuturor formalităților prevăzute de lege privind înregistrarea și asigurarea opozabilității față de terți a hotărârilor adoptate de Adunarea Generală a Acționarilor, cu posibilitatea delegării acestui mandat.

         Documentele depuse de Societatea SECOM S.A. pentru susținerea solicitării:
     • Raportul anual privind activitatea Societății Secom SA pe anul 2025;
• Raportul anual cu privire la remunerațiile și alte avantaje acordate administratorilor și
  directorilor în cursul anului financiar 2025; 
• Situațiile financiare pe anul 2025;
• Raportul Auditorului Independent Oana Luminița Velican;
 • Notă privind repartizarea profitului din exercițiul financiar al anului 2025;
 • Adesa ADI nr.272/26.05.2026; 
 • Hotărârea CA nr.8/29.05.2026;
 • Convocator Adunarea Generală Ordinară a Acționarilor Societății SECOM S.A.
 
    
    Menționez că, în susținerea punctelor prevăzute pe ordinea de zi a convocatorului ședinței vin cu următoarele precizări:
I. RAPORTUL Consiliului de Administrație privind activitatea Societății SECOM S.A.  pentru anul 2025 cuprinde:
1. Situațía financiar- contabilă la sfîrșitul Anului 2025
     Veniturile TOTALE = Venituri din exploatare + Venituri financiare
     Cheltuielile TOTALE = Cheltuieli de exploatare + Cheltuieli financiare`
     Cifra de afaceri creștere cu 10,52%
2. Rezultatele evaluării activității societății
3. Activele corporale ale societății
4. Piața valorilor mobiliare
5. Conducerea Societății Secom S.A. 
6. Situația LITIGIILOR pentru anul 2025 aferentă societății
7. Inventarierea patrimoniului 
La întocmirea bilanțului contabil au fost respectate regulile aprobate prin normele legale, iar datele au fost preluate din balanțele sintetice ținute la zi și în conformitate cu Legea nr.82/1991 republicată și cu Reglementările contabile din 17.11.2005 conforme cu Directiva a VII-a a Comunității Economice Europene.
Solicitarea se întemeiază pe:
Prevederile art.56 alin (1) din OUG 109/2011
     
II. RAPORTUL Comitetul de nominalizare și remunerare din cadrul Consiliului de Administrație, cu privire la remunerațiile și alte avantaje acordate administratorilor și directorilor Societății Secom SA în cursul anului financiar 2025.
Raportul anual este întocmit în conformitate cu prevederile art.55(2) din OUG nr. 109/2011 privind guvernanța corporativă a întreprinderile publice. În concordanță cu prevederile art.1402  din Legea nr.31/1990 privind societățile comerciale, republicată, cu modificările și completările ulterioare, Consiliul de administrație poate creea comitete consultative formate din cel puțin 2 membri ai consiliului și însărcinate cu desfășurarea de cercetări și cu elaborarea de recomandări pentru consiliu, în domenii precum auditul, remuerarea administratorilor, directorilor, cenzorilor și personalului sau nominalizarea de candidați pentru diferite posturi de conducere.
1. Remunerația membrilor Consiliului de Administrație
Conform HCL nr.189/01.09.2020 și Hotărârii Adunării Generale Extraordinare a Acționarilor Societății SECOM SA nr.2/01.09.2020, indemnizația pentru fiecare membru al consiliului de administrație este stabilită la nivelul unui salariu mediu brut lunar pentru activitatea desfășurată, fără componenta variabilă. 
Structura indemnizației lunare are o component, nu are alte componente variabile constând într-o cotă de de participare la profitul net al societății, o schema de pensii sau o altă formă de remunerare.

2. Remunerația directorilor
În conformitate cu prevederile art.38 din OUG 109/2011 privind guvernanța ccorporativă a întreprinderilor publice:” Remunerația directorilor este stabilită de consiliul de administrație și nu poate depăși nivelul remunerației stabilit pentru membri executivi ai consiliului de administrație. Ea este unica formă de remunerație pentru directorii care îndeplinesc și calitatea de administratori . 
(2) Remunerația este formată dintr-o indemnizație lunară stabilită în limitele prevăzute la art.37    alin (3) și dintr-o componentă variabilă având la bază îndeplinirea indicatorilor-cheie de performanță”.
     În raportul prezentat , se specifică că Directorii nu au beneficiat  de vreo schemă de bonusuri anuale sau avantaje nebănești în exercițiul financiar 2025, nu au beneficiat de pensii suplimentare sau anticipate sau altă formă de remunerare, nu au fost prevăzute daune-interese pentru revocare fără justă cauză a contractelor de mandat, respectiv că remunerația lunară este formată dintr-o indemnizație fixă fără alte componente variabile.


 III. Situațiile financiare pe anul 2025 ale Societății SECOM SA.
Datele cuprinse în Raportul auditorului independent Oana Luminița Velican, înregistrat în Registrul Public Electronic cu nr.AF 4438 numit de Adunarea Generală a Acționarilor prin Hotărârea nr.21/14.03.2024,se referă la :
· Bilanțul la data de 31 decembrie 2025, contul de profit și pierderi, situația modificării capitalului propriu și situația fluxurilor de trezorerie pentru exercițiul încheiat la această dată, precum și un sumar al politicilor contabile semnificative și alte note explicative în forma și cu structura în care au fost aprobate de către Consiliul de Administrație prin Hotărârea CA nr.8/29.05.2026, sunt la nivelul operatorului regional Societatea SECOM SA și vizează veniturile, cheltuielile precum și rezultatele pentru anul financiar 2025. Elaborarea Situațiilor financiare s-a făcut în baza Ordinului MFP nr. 1802/2014 pentru aprobarea reglementărilor contabile conforme cu directivele europene și a prevederilor O.G. nr. 26/2013 privind întărirea disciplinei financiare la nivelul unor operatori la care Statul sau U.A.T. sunt acționari unici sau majoritari.
· Situațiile financiare la 31 decembrie 2025 se identifică astfel:
• active nete/total capitaluri proprii                31.490.928 lei
• profitul net al exercițiului financiar               2.579.172 lei  

În opinia auditorului, situațiile financiare oferă o imagine fidelă a poziției financiare a Societății la data de 31 decembrie 2025, precum și a performanței financiare și a fluxurilor de trezorerie pentru exercițiul financiar încheiat la această data, în conformitate cu Ordinului MFP nr. 1802/2014 pentru aprobarea reglementărilor contabile conforme cu directivele europene și a prevederilor O.G. nr. 26/2013 privind întărirea disciplinei financiare la nivelul unor operatori la care Statul sau U.A.T. sunt acționari unici sau majoritari.

IV. Repartizare profit net, în sumă de 2.579.172 lei, din exercițiul financiar al anului 2025 al Societății Secom SA, a rămas nerepartizat.
Repartizarea profitului respectă OG Nr. 64/2001, art.1 alin 1 pct.c, OUG Nr. 47/2012 art III, precum și prevederile articolului 21.5 și articolului 12.2 litera b din Actul Constitutiv actualizat al Societății SECOM S.A.
Repartizarea profitului net a fost aprobată de  Consiliul de Administrație prin Hotărârea CA nr.8/29.05.2025, conform Notei întocmite de conducerea executive a societății.
 
V.Aprobarea Planului de selecție-Componenta integrală pentru selecția unui membru în Consiliul de Administrație al Societății Secom SA
Ca urmare a reluării procedurii de selecție pentru ocuparea unui post de administrator, rămas vacant, în cadrul Consiliului de Administrație al societății Secom SA în conformitate cu prevederile Ordonanței de Urgență nr.109/2011 privind guvernanța corporativă a întreprinderilor publice și Hotărârii Guvernului nr.639/2023 pentru aprobarea normelor metodologice de aplicare a  acesteia, componenta integrală a planului de selecție se aprobă prin hotărâre a adunării generale a acționarilor societății. Asociația pentru Managementul Serviciilor de Apă și de Canalizare Mehedinți, în conformitate cu art.10 alin 3 din Anexa nr.1 la HG nr.629/2023 a transmis Consiliului local spre consultare componenta integrală a planului de selecție pentru a formula propuneri sau observații, acest document fiind avizat. 
În cazul în care, la data menționată mai sus, ca fiind data primei convocări a ședinței AGOA, nu se îndeplinește cvorumul de prezență prevăzut de lege și Actul Constitutiv, se convoacă și se fixează cea de-a doua ședință AGOA pentru data de 08.07.2026 la orele 10:00, cu aceeași ordine de zi. 



          Având în vedere cele prezentate, supun spre analiză și aprobare Consiliului Local mandatarea domnului Filip Cristian, reprezentantul Consiliului Local al municipiului Drobeta Turnu Severin în AGA la Societatea SECOM S.A, cu privire la exprimarea votului față de fiecare punct înscris pe ordinea de zi a Adunării Generale Ordinară a Acționarilor din data de 07.07.2026, respectiv 08.07.2026 și să dispuneți emiterea unei hotărâri în Consiliul local, privind:
1. Prezentarea de către Consiliului de Administrație al Societății Secom SA a raportului anual privind activitatea societății aferentă exercițiului financiar 2025.

2. Prezentarea de către Comitetul de nominalizare şi remunerare din cadrul Consiliului de Administraţie a raportului anual cu privire la remuneraţiile şi alte avantaje acordate administratorilor şi directorilor Societății Secom SA în cursul anului financiar 2025.

3. Aprobarea Situațiilor financiare pe anul 2025 ale Societății Secom SA, pe baza rapoartelor prezentate de Consiliul de Administrație și a raportului auditorul financiar.

4. Aprobarea propunerii de repartizare a profitului net al Societății Secom SA, aferent exercițiului financiar al anului 2025, în sumă de 2.579.172 lei, conform Notei întocmite de conducerea executivă a societății.

5. Aprobarea Planului de selecție – Componenta integrală pentru selecția unui membru în Consiliul de Administrație al Societății Secom SA, document transmis de ADI prin adresa nr. 6767/26.05.2026.

6. Mandatarea Directorului General al societății pentru îndeplinirea tuturor formalităților prevăzute de lege privind înregistrarea și asigurarea opozabilității față de terți a hotărârilor adoptate de Adunarea Generală a Acționarilor, cu posibilitatea delegării acestui mandat.



                  
Viceprimar
Cristian MURĂ



























image3.png
&
WA
24 9001
Qicetficetvto tons e o)

Nr_certificat:UIG 920






image1.jpeg




image2.png





